Пол Верлен
Сърцето ми е в плач…

Превод от френски: Пенчо Симов, 1978

chitanka.info

Вали спокойно над града.

Артюр Рембо

Сърцето ми е в плач,

тъй както в дъжд градът е.

Какъв печален здрач

в сърцето влива плач?

Звънти вода дъждовна

по стрехи и паваж.

В минутата съдбовна

о песента дъждовна!

Защо ли ме боли

сърцето и се къса?

Измяна ли? Дали?

Без повод ме боли.

Каква най-тежка мъка

е да не знам защо

без обич, без разлъка

сърцето ми е в мъка!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.